Nasau

Nasau () – Bahamų sostinė ir didžiausias miestas bei pagrindinis uostas. Išsidėstęs šiaurės rytinėje Niu Providenso salos pakrantėje. 227,9 tūkst. gyventojų (2007 m.). Tai žinomas pasaulio turistų traukos centras, kuriame yra puikūs paplūdimiai, spalvinga atogrąžų augmenija, kurortinė vietovė Rojaus saloje (Paradise Island) palei Nasau uostą.

Mieste yra parlamento pastatas, teismo rūmai, vyriausybės rūmai (1801 m.), oficiali generalinio gubernatoriaus rezidencija. Kristaus bažnyčia-katedra. Greta miesto yra jūrų sodai rytiniame uosto pakraštyje, Šarlotės tvirtovė (Fort Charlotte, 1787–1789 m.), Fort Fincastle (1793 m.), Ardastra sodai, kuriuose gausu atogrąžų ir subtropinės augalijos. Džambio (Jumbey) kaimas yra XVIII a. Bahamų gyvenvietės reprodukcija. 1974 m. įkurta Bahamų kolegija.

 Etimologija 

Vietovė iš pradžių pavadinta Charles Towne Anglijos karaliaus Karolio II garbei). 1695 m. miestas pervadintas Nasau (Anglijos karaliaus Viljamo III šeimos garbei). Viljamas III priklausė Nasau šeimai, kurios pavadinimas kilo nuo miesto Vokietijoje.

 Istorija 

Miestas įkurtas 1656 m. kaip Charles Towne. Tuo metu dažnai kildavo karai su Ispanija ir miestas buvo naudojamas kaip kaperių bazė. 1694 m. jį užpuolė ir sugriovė ispanai, o 1695 m. miestą atkūrė gubernatorius Nicholas Trott ir pervadino Nasau. Po N. Troto Nasau valdė ne tokie geri gubernatoriai. 1702 m. prancūzai ir ispanai trumpam užėmė Nasau. Per Ispanijos įpėdinystės karą ispanai buvo užpuolę miestą 1703, 1704 ir 1706 m. Apie 1713 m. mažai apgyvendinta Bahamų sala tapo piratų prieglobsčiu, vadinamu Naujuoju Providensu. Salos gubernatorius teigė, kad Nasau gyveno 1000 piratų ir 100 miestiečių. Nasau buvo paskelbtas piratų respublika. Miestą kaip bazę naudojo Charles Vane, Thomas Barrow, Benjamin Hornigold, John Rackham, Anne Bonny, Mary Read ir Edward Thatch.

1718 m. britai bandė atgauti valdžą Nasau ir paskyrė Woodes Rogers karališkuoju gubernatoriumi. Jis sėkmingai persekiojo piratus, atnaujino prekybą, reformavo administraciją ir iš savo pinigų atstatė tvirtovę. 1720 m. ispanai nesėkmingai bandė užimti Nasau.

Nasau suklestėjo per Amerikos revoliuciją. Už pinigus, gautus iš kaperiavimo, mieste atsirado nauja tvirtovė, gatvės apšvietimas, 2300 namų buvo pastatyta ar atnaujinta. 1776 m. amerikiečiai trumpam užėmė salą, o 1782 m. ispanai paskutinį kartą okupavo Nasau, kol juos išvijo Andrew Deveaux 1783 m.

 Sportas 
 Bears Football club – futbolo klubas;Bears Football club pagal Globalsportachive
 Dynamos Football Club – futbolo klubas;Dynamos Football Club pagal Globalsportachive
 Baha Juniors Club – futbolo klubas;Baha Juniors pagal Globalsportsarchive
 Cavalier Football Club – futbolo klubas;Cavalier Football Club pagal Globalsportachive
 University of the Bahamas Mingoes FC – futbolo klubas;
 BFA nacionalinio centro stadionas () – Bahamos futbolo asociacijai priklausantis futbolo aikštyno stadionas, talpinantis 1 700 žiūrovų.The Roscow A.L. Davies Soccer Field - BFA National Centre

 Miestai partneriai 

Miestai, su kuriais Nasau yra užmezgęs partnerystės ryšius:

  Detroitas, Mičiganas, JAV
  Vinstonas-Seilemas, Šiaurės Karolina, JAVSister Cities Winston-Salem . City of Winston-Salem.Winston-Salem, NC . Interactive City Directory. Sister Cities International, Inc.
  Akapulkas, Meksika
  Šanchajus, Kinija
  Parana, Argentina
  Kišo sala, Iranas

 Šaltiniai 

Kategorija:Sostinės
Kategorija:Bahamų miestai